Ханау

Ханау-ам-Майн () — Германияла,  Гессен ерендәге ҡала. Дармштадт  административ округына ҡарай. Майн йылғаһының уң яҡ ярында порт.

Ҡала Майн-Кинциг районы составына инә.  Халҡы 88 637 кеше тәшкил итә (2010 йылдың 31 декабренә ҡарата).Am Gemeinden 31 Bevölkerung der hessischen. 2010 Dezember  76,49 км² майҙанды биләй.

 Тарихы 
Тәүге тапҡыр 1143 йылда урындағы феодал Ганауҙарҙың һарайы кеүек  телгә алына.  1303 йылда ҡала хоҡуғы бирелә. 1429—1736 йылдарҙа. —  Ганау графлығының,  Изге Рим империяһы бәләкәй дәүләттәренең береһенең баш ҡалаһы.  Һуңғы граф  Ганауҙың вафатынан һуң  Гессен-Касселдәр хакимлыҡты ала.

1597  йылда граф Филипп Людвиг  II Ганау-Мюнценбергский үҙ биләмәһенә Көньяҡ Нидерландтарҙан протестант дине буйынса испан Габсбургтарынан яфа сиккән иштәрен күсеп килергә саҡыра.  Күскенселәр  «яңы» Ганау ҡалаһын төҙөй. Улар үҙҙәре менән    фаянс һәм зәргәрлек  етештереү  технологияларын алып килә. 

1782 йылда  Вильгельмсбад курортында (хәҙ.  Ханау ситендә) дөйөм европа масондар конвенты үтә, унда Төҙәтелгән шотланд уставы ҡабул ителә. 

1813 йылдың октябрь айында Ханау янындағы һуғыш ваҡытында  австро-бавария корпусы Наполоен армияһын  сигенеүҙән туҡтатырға маташа, әммә еңелеүгә дусар була.

1945 йылдың мартында иҫке ҡала тулыһынса тиерлек британия авиацияһы тарафынан юҡ ителә. Һуғыштан һуң яңынан төҙөлә.

 Рус бәйләнештәре 
XIX быуаттың беренсе яртыһында ҡала рус сәйәхәтселәр араһында  билдәлелек ала, был   популяр табип Йоһанн-Һенрих Коллдың Ханауҙа йәшәүе менән бәйле була.   Уның клиенттары  Василий Андреевич  Жуковский,  Константин Николаевич Батюшков,  Николай Михайлович Языков, Николай Васильевич Гоголь кеүек  билдәле рус яҙыусылары була.  Күп урыҫ пациенттары  Коллға махсус баралар һәм Ханауҙа оҙаҡ йәшәйҙәр. 1835 йылдың август-октябрь айҙарында Ханауҙа ғаиләһе менән шағир кенәз Петр Андреевич Вяземский йәшәй, Колл уның ҡыҙы Прасковьяны дауалай. 

Достоевскийҙың «Бес» романының беренсе битендә, 1428 һәм 1413 йылдар араһындағы осорҙа Верховенский «немец ҡалаһы Ганауҙың   граждан һәм ганзеатик әһәмиәте тураһында иҫ киткес диссертацияһын яҡлай» тип әйтелә.

 Билдәле шәхестәре 
Әкиәт яҙыусы билдәле ағалы-энеле Якоб һәм Вильгельм Гриммдар, шулай уҡ билдәле скульптор-анималист  Август Гауль, рәссам Мориц Даниэль Оппенгейм  Ханау ҡалаһында тыуғандар.

Шулай уҡ Ханауҙа 1774 йылда  Рәсәй Империяһының финанс министры граф Канкрин Егор  Францевич,  ә 1895 йылда — композитор Пауль Хиндемит тыуған.

 Иҫтәлекле урындары 

 Дева Мария сиркәүе (XIV быуат)
 «Валлонцтар ҡалаһында» Иоанн сиркәүе  (1658)
 Ике тарихи ратуша
 Ағалы-ҡустылы Гриммдарға һәйкәл  (1895)
 Филипсруэ,  ҡаланың ситендә граф Ганауҙарҙың  барокко стилендәге резиденцияһы (1700—15)

 Транспорты 
Ҡаланан 30 км алыҫлыҡта Европала иң ҙур   халыҡ-ара  Франкфурт-на-Майне аэропорты урынлашҡан.

 Туғандаш ҡалалар 

  Ярославль (Рәсәй)
  Дартфорд (Бөйөк Британия)

 Иҫкәрмәләр 

 Һылтанмалар 

 Рәсми биттәрендә.

Категория:Википедия:Статьи с переопределением значения из Викиданных
Категория:Германия ҡалалары
Категория:Алфавит буйынса тораҡ пункттары